Imtella' Marzu 31, 2021 Xjenzati fir-Renju Unit jemmnu li l-ftuħ mill-ġdid tal-iskejjel kellu sehem vitali fit-tnaqqis tal-każijiet tal-Covid-19. Waqt li fil-bidu tal-lockdown f'Jannar li għadda kienu qed ifeġġu 50,000 każ ġdid kuljum fil-pajjiż, fil-bidu ta' Marzu l-każijiet ġodda niżlu għal 6,000. Financial Times ikkwotat lil numru ta' xjenzati jattribwixxu dan għar-ritorn tal-istudenti fl-iskejjel mit-8 ta' Marzu. Lawrence Young, virologu fl-Università ta' Warwick, irrimarka li dan it-tnaqqis għaddej fl-istess żmien tar-ritorn tal-istudenti fl-iskejjel. Fl-istess waqt Mike Tildesley, akkademiku fl-istess università u konsulent tal-Gvern dwar il-pandemija, qal li jridu jgħaddu ġimagħtejn oħra biex jaraw jekk kienx hemm impatt fuq l-isptarijiet. Min-naħa l-oħra hemm xjenzati oħra li ma jaħsbuhix l-istess u għadhom xettiċi dwar dan kollu.